pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานมอบประกาศนียบัตรแก่ผู้ผ่านการอบรมนักบริหารดิจิทัล รุ่นที่ 1
วันอังคารที่ 12 ธันวาคม 2560
รมว.ดิจิทัลฯ เป็นประธานมอบประกาศนียบัตรแก่ผู้ผ่านการอบรมนักบริหารดิจิทัล รุ่นที่ 1
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีมอบประกาศนียบัตรแก่ผู้ผ่านการอบรมหลักสูตร “ผู้ขับเคลื่อนนโยบายเศรษฐกิจและสังคมดิจิทัล” สําหรับนักบริหารระดับกลาง และหลักสูตร “พัฒนานักบริหารนโยบายเศรษฐกิจและสังคมดิจิทัล” สําหรับนักบริหารระดับสูง รุ่นที่ 1 โดยสํานักงานคณะกรรมการพัฒนาระบบราชการ (ก.พ.ร.) ได้มอบหมายให้สถาบันส่งเสริมการบริหารกิจการบ้านเมืองที่ดี หน่วยงานในสังกัดสํานักงาน ก.พ.ร. ดําเนินโครงการดังกล่าว เพื่อให้ผู้เข้าร่วมอบรมได้มีการพัฒนาขีดความสามารถกลายเป็นผู้นําการเปลี่ยนแปลงเพื่อขับเคลื่อนนโยบายและยุทธศาสตร์เกี่ยวกับการพัฒนาดิจิทัลเพื่อเศรษฐกิจและสังคมสู่การปฏิบัติ สอดรับนโยบายรัฐบาลในการพัฒนาประเทศสู่เศรษฐกิจและสังคมยุคดิจิทัล ซึ่งอบหมายให้กระทรวงดิจิทัลฯ เป็นหน่วยงานหลักในการส่งเสริม กํากับดูแล และสนับสนุนให้เกิดการพัฒนาเศรษฐกิจ สังคม อุตสาหกรรม และนวัตกรรมดิจิทัล รวมถึงการนําไปใช้ให้เกิดประโยชน์ต่อเศรษฐกิจ สังคม วัฒนธรรม และความมั่นคงของประเทศ ทั้งนี้ การจะนําพาประเทศก้าวไปสู่จุดนั้น จําเป็นต้องอาศัยบุคลากรระดับผู้บริหารที่มีความรู้ทั้งในด้านเทคโนโลยีดิจิทัล และด้านการบริหารนโยบายสาธารณะ เพื่อผลักดันการเปลี่ยนแปลงประเทศสู่ยุคดิจิทัลอย่างมีประสิทธิภาพ ภายใต้แนวทางการบริหารกิจการบ้านเมืองที่ดี เมื่อวันที่ 8 ธันวาคม 2560 ณ ห้องประชุม 401 โรงแรมเซ็นทรา บาย เซ็นทาราศูนย์ราชการและคอนเวนชัน เซ็นเตอร์ ถนนแจ้งวัฒนะ กรุงเทพฯ
**************************
รัฐบาลไทย-ข่าวทำเนียบรัฐบาล-ข้อมูลไทยชนะ.คอม ใช้ช่วยสอบสวนควบคุมโรค
วันอังคารที่ 26 พฤษภาคม 2563
ข้อมูลไทยชนะ.คอม ใช้ช่วยสอบสวนควบคุมโรค
กระทรวงดิจิทัลฯ กระทรวงสาธารณสุข ใช้ข้อมูลจากไทยชนะ.com เพื่อสอบสวนติดตามผู้สัมผัสโรคหากพบผู้ป่วยรายใหม่จากการใช้บริการในสถานประกอบกิจการต่างๆ  และตรวจสอบประเมินแนวปฏิบัติวิถีใหม่ของสถานประกอบการ
ย้ําทํา New Normal ดีจะไม่มี New Wave ส่วนผลสํารวจข่าวปลอมโควิด19 พบว่า ประชาชนร้อยละ 78.21 รู้เท่าทันข่าวปลอมโควิด 19 ส่วนที่แชร์ข่าวปลอมพบในเฟสบุ๊กมากที่สุด
บ่ายวันนี้ (26 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 และเจ้าหน้าที่ศูนย์ปฏิบัติการด้านการสื่อสาร โทรคมนาคม และสื่อสังคมออนไลน์ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) หรือ ศบค. เปิดเผยถึงรายงานผลสํารวจโครงการประเมินพฤติกรรมของประชาชนต่อข่าวปลอมช่วงสถานการณ์โรคโควิด 19 ว่า ผลการสํารวจในสัปดาห์ที่ 1 (4-14 พฤษภาคม 2563) ดัชนีการรู้เท่าทันสื่อออนไลน์ข่าวสารเกี่ยวกับโควิด 19 อยู่ที่ร้อยละ 78.21 โดยที่ร้อยละ 57.6 เคยเห็น/ได้ยิน/ได้อ่าน ข่าวปลอมในช่วง 1 เดือนที่ผ่านมา จากเฟสบุ๊กมากถึงร้อยละ 51.1, สื่ออื่นที่ไม่ใช่ออนไลน์ ร้อยละ 28.6, และออนไลน์อื่น ๆ ได้แก่ ไลน์, ทวิตเตอร์/ยูทูป/อินสตาแกรม ร้อยละ 20.14 ขณะเดียวกันมีอยู่ถึงร้อยละ 35.7 ที่ไม่สามารถแยกข่าวจริงและข่าวเท็จ โดยมีประชาชนร้อยละ 4.8 แชร์ข่าวเท็จ และจากประชาชนที่แชร์ข่าวเท็จ พบว่าร้อยละ 83.8 แชร์ทางเฟสบุ๊กเป็นหลัก ผลสํารวจดังกล่าวเป็นเรื่องที่ดีว่าประชาชนสามารถแยกแยะข่าวจริงข่าวปลอมตัวข่าวปลอม เรื่องโควิด19 ได้ ซึ่งจะติดตามสํารวจความเข้าใจเรื่องข่าวปลอมต่อไป
ส่วนกรณีเรื่อง www.ไทยชนะ.com ปลอมนั้น กระทรวงดิจิทัลฯ ได้เร่งติดตามพร้อมสั่งปิดเว็บไซต์ที่ตรวจพบ เบื้องต้นทราบว่าเป็นเว็บต่างชาติที่ทําปลอมขึ้นมาล่อลวงให้เข้าไปใช้งานและให้ดาวน์โหลดแอปพลิเคชันจากเว็บ ซึ่งอาจทําให้ติดมัลแวร์หรือไวรัสมาได้ จึงไม่แนะนําให้เข้าไปใช้งาน รวมทั้งการมีข้อความสั้น (SMS) ส่งเข้าไปยังเครื่องโทรศัพท์ ขอให้ประชาชนอย่ากดดาวน์โหลดใดๆ หากเผลอกดดาวน์โหลดมาแล้วขอให้ลบออก หากยังไม่มั่นใจให้นําโทรศัพท์ไปให้ศูนย์บริการล้างเครื่องและเคลียร์ข้อมูลเพื่อความปลอดภัย ทั้งนี้ หากพบเบาะแสการทําเว็บไซต์ปลอมหรือมีปัญหาการใช้งานสามารถแจ้งที่สายด่วน 1119 ส่วนเรื่องการนําข้อมูลต่างๆ ไปใช้นั้น ยืนยันว่า www.ไทยชนะ.com เน้นความปลอดภัยส่วนบุคคลเป็นสําคัญ ไม่มีการระบุชื่อนามสกุลใช้เพียงเบอร์โทรศัพท์ลงทะเบียนครั้งแรก และข้อมูลใช้เพื่อการติดตามควบคุมโรคโควิด 19 เท่านั้น
ด้าน นายแพทย์บัญชา ค้าของ รองอธิบดีกรมอนามัย กล่าวว่า ส่วนสําคัญของข้อมูลจาก www.ไทยชนะ.com จะถูกส่งต่อมาที่กรมอนามัย จะเป็นข้อมูลสถานประกอบการที่ประชาชนประเมินผ่าน www.ไทยชนะ.com นํามาพิจารณาประกอบกับข้อมูลสถานการณ์โรครายวัน พฤติกรรมสุขภาพที่กรมอนามัยสํารวจว่าการ์ดตกเรื่องอะไรบ้าง ซึ่งพบที่น่าเป็นห่วงคือการใช้มือสัมผัสใบหน้า และการเว้นระยะห่างที่ยังพบว่าทําได้ไม่ดีเท่าที่ควร และจะส่งเจ้าหน้าที่เข้าไปตรวจสอบสถานประกอบการอีกครั้ง เริ่มตั้งแต่เริ่มผ่อนปรนระยะสอง และเก็บข้อมูลอีก 7 วันถัดมา เพื่อมาประมวลผลว่าพฤติกรรมของประชาชน ความใส่ใจของผู้ประกอบการจะก่อให้เกิดความเสี่ยงต่อการระบาดใหม่อีกครั้งหรือไม่ เรียกว่าถ้าทํา New Normal ได้ดีก็จะไม่เกิด New Wave
******************************** 26 พฤษภาคม 2563
รัฐบาลไทย-ข่าวทำเนียบรัฐบาล-กรมควบคุมโรค ตรวจสอบการขายเครื่องดื่มแอลกอฮอล์ออนไลน์ในวันวิสาขบูชา และลงพื้นที่ตรวจสอบร้านค้าในเขตกรุงเทพมหานครและปริมณฑล [กระทรวงสาธารณสุข]
วันพฤหัสบดีที่ 7 พฤษภาคม 2563
กรมควบคุมโรค ตรวจสอบการขายเครื่องดื่มแอลกอฮอล์ออนไลน์ในวันวิสาขบูชา และลงพื้นที่ตรวจสอบร้านค้าในเขตกรุงเทพมหานครและปริมณฑล [กระทรวงสาธารณสุข]
กรมควบคุมโรค ตรวจสอบการขายเครื่องดื่มแอลกอฮอล์ออนไลน์ในวันวิสาขบูชา และลงพื้นที่ตรวจสอบร้านค้าในเขตกรุงเทพมหานครและปริมณฑล
วานนี้ (6 พฤษภาคม 2563) นายแพทย์ขจรศักดิ์ แก้วจรัส รองอธิบดีกรมควบคุมโรค มอบหมายให้นายแพทย์นิพนธ์ ชินานนท์เวช ผู้อํานวยการสํานักงานคณะกรรมการควบคุมเครื่องดื่มแอลกอฮอล์ พร้อมเจ้าหน้าที่สํานักงานคณะกรรมการควบคุมเครื่องดื่มแอลกอฮอล์ ตรวจสอบการขายเครื่องดื่มแอลกอฮอล์ออนไลน์ และลงพื้นที่ตรวจสอบห้างสรรพสินค้า ร้านค้า ในเขตกรุงเทพมหานครและปริมณฑล เนื่องในวันวิสาขบูชา ซึ่งกฎหมายกําหนดให้เป็นวันห้ามขายเครื่องดื่มแอลกอฮอล์
จากการตรวจสอบเพจเฟซบุ๊ก จํานวน 28 ราย พบว่าผู้ประกอบการส่วนใหญ่ยังคงมีการขายเครื่องดื่มแอลกอฮอล์ตามปกติ มีเพียงส่วนน้อยที่ให้ความร่วมมืองดขายเครื่องดื่มแอลกอฮอล์ในวันวิสาขบูชา ซึ่งเจ้าหน้าที่ได้เก็บรวบรวมพยานหลักฐานเพื่อดําเนินคดีกับผู้กระทําความผิดต่อไป ในส่วนของการลงพื้นที่ตรวจสอบร้านค้านั้นพบว่า บรรดาห้างสรรพสินค้า ได้แก่ แม็คโคร บิ๊กซี โลตัส เดอะมอลล์ เซ็นทรัล ให้ความร่วมมือในการงดขายเครื่องดื่มแอลกอฮอล์ รวมถึงร้านขายส่ง ร้านขายของชํา และร้านค้าขนาดเล็กก็ให้ความร่วมมือปฏิบัติตามกฎหมายเป็นอย่างดี
นายแพทย์นิพนธ์ กล่าวว่า พระราชบัญญัติควบคุมเครื่องดื่มแอลกอฮอล์ พ.ศ. 2551 ได้ให้อํานาจในการกําหนดวันห้ามขายเครื่องดื่มแอลกอฮอล์ ซึ่งได้มีการออกประกาศสํานักนายกรัฐมนตรี เรื่อง กําหนดวันห้ามขายเครื่องดื่มแอลกอฮอล์ (ฉบับที่ 3) พ.ศ. 2558 กําหนดให้วันสําคัญทางพุทธศาสนา 5 วัน ได้แก่ วันมาฆบูชา วันวิสาขบูชา วันอาสาฬหบูชา วันเข้าพรรษา และวันออกพรรษา เป็นวันห้ามขายเครื่องดื่มแอลกอฮอล์ ผู้ใดฝ่าฝืนขายเครื่องดื่มแอลกอฮอล์ในวันดังกล่าว ต้องระวางโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ จากการตรวจสอบที่ผ่านมาพบว่า การขายเครื่องดื่มแอลกอฮอล์ ผ่านช่องทางออนไลน์มีเป็นจํานวนมาก และมักจะพบว่ามีการกระทําความผิดตามพระราชบัญญัติควบคุมเครื่องดื่มแอลกอฮอล์ พ.ศ. 2551 หลายประการด้วยกัน เช่น การโฆษณา การลดราคา การแจกแถมให้สินค้าอื่น เป็นต้น อีกทั้งการขายเครื่องดื่มแอลกอฮอล์ผ่านช่องทางดังกล่าว ไม่สามารถควบคุมอายุของผู้ซื้อได้ จึงอยากขอความร่วมมือผู้ประกอบการ ไม่ว่าจะเป็นการขายแบบออนไลน์หรือออฟไลน์ ให้ปฏิบัติตามกฎหมายอย่างเคร่งครัด และขอเชิญชวนพุทธศาสนิกชนทุกคนลด ละ เลิก การบริโภคเครื่องดื่มแอลกอฮอล์ในวันสําคัญทางพุทธศาสนา เพื่อถวายเป็นพุทธบูชา
ทั้งนี้ หากผู้ใดพบเห็นการกระทําความผิดตามพระราชบัญญัติควบคุมเครื่องดื่มแอลกอฮอล์ พ.ศ. 2551 สามารถร้องเรียนได้ผ่านเว็บไซต์https://tas.go.th หรือศูนย์รับเรื่องร้องเรียนบุหรี่และสุรา โทร. 0 2590 3032 หรือสายด่วนกรมควบคุมโรค โทร. 1422
**************************************************
ข้อมูลจาก : สํานักงานคณะกรรมการควบคุมเครื่องดื่มแอลกอฮอล์ กรมควบคุมโรค
วันที่ 7 พฤษภาคม 2563
รัฐบาลไทย-ข่าวทำเนียบรัฐบาล-บิ๊กป้อมสั่งทส. หนุนทุกภาคส่วนลดก๊าซเรือนกระจกลดโลกร้อน
วันศุกร์ที่ 15 พฤศจิกายน 2562
บิ๊กป้อมสั่งทส. หนุนทุกภาคส่วนลดก๊าซเรือนกระจกลดโลกร้อน
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 2/2562 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ทําหน้าที่รองประธานคนที่ 1 และนายจตุพร บ
บิ๊กป้อมสั่งทส. หนุนทุกภาคส่วนลดก๊าซเรือนกระจกลดโลกร้อน
วันนี้ (15 พ.ย. 62) พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 2/2562 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ทําหน้าที่รองประธานคนที่ 1 และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ทําหน้าที่กรรมการและเลขานุการ พร้อมด้วยผู้บริหารเข้าร่วมการประชุมฯ ณ กรมส่งเสริมคุณภาพสิ่งแวดล้อม
ในการประชุมดังกล่าว ได้หารือเกี่ยวกับรายงานการติดตามประเมินผลการลดก๊าซเรือนกระจกจากมาตรการภาคพลังงานปีพ.ศ. 2560 และนําผลไปประกอบในรายงานความก้าวหน้ารายสองปีฉบับถัดไป โดยประเทศไทยมีผลการลดการปล่อยก๊าซเรือนกระจกปีพ.ศ. 2560 จํานวนทั้งสิ้น 51.72 ล้านตันคาร์บอนไดออกไซด์เทียบเท่า คิดเป็นร้อยละ 14 โดยเทียบเคียงกับกรณีพื้นฐานในภาคพลังงานและขนส่ง ทั้งนี้ ในระหว่างปีพ.ศ. 2564-2565 ประเทศไทยมีแผนที่จะลดก๊าซเรือนกระจกให้ได้ 53 และ 55 ล้านตันคาร์บอนไดออกไซด์เทียบเท่าตามลําดับ โดยร่วมกันดําเนินงานตามมาตรการที่เกี่ยวข้องกับการลดก๊าซเรือนกระจกพร้อมทั้งมีระบบการ MRV (การวัดผลการรายงานผลและการตรวจสอบพิสูจน์ผล) ที่จะยืนยันผลการลดก๊าซเรือนกระจกของประเทศไทย และแสดงให้เห็นว่าประเทศไทยมีส่วนร่วมในการแก้ไขปัญหาการเปลี่ยนแปลงสภาพภูมิอากาศกับประชาคมโลก
นอกจากนี้ ที่ประชุมยังได้เห็นชอบให้ประเทศไทยเข้าร่วมในข้อริเริ่ม Nitric Acid Climate Action Group (NACAG) Initiative เพื่อส่งเสริมการลดก๊าซไนตรัสออกไซด์จากอุตสาหกรรมผลิตกรดไนตริก ซึ่งจะเป็นประโยชน์ต่อการดําเนินงานลดก๊าซเรือนกระจกของประเทศไทย ส่งเสริมให้เกิดการถ่ายทอดเทคโนโลยีในการลดก๊าซเรือนกระจกสู่ภาคเอกชน และสนับสนุนการลดก๊าซเรือนกระจกของประเทศไทยในสาขาอุตสาหกรรม
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เปิดการประชุมเชิงปฏิบัติการในการประเมินผลสัมฤทธิ์โครงการ “เน็ตประชารัฐ” ที่สงขลา
วันพฤหัสบดีที่ 31 พฤษภาคม 2561
รองปลัดกระทรวงดิจิทัลฯ เปิดการประชุมเชิงปฏิบัติการในการประเมินผลสัมฤทธิ์โครงการ “เน็ตประชารัฐ” ที่สงขลา
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมเชิงปฏิบัติการ “ผู้กํากับงานจังหวัดและหน่วยงานที่เกี่ยวข้องในการประเมินผลสัมฤทธิ์ของโครงการเน็ตประชารัฐ” โดยสํานักงานสถิติแห่งชาติ (สสช.) หน่วยงานในสังกัดกระทรวงฯ จัดขึ้น เพื่อเป็นการสร้างความร่วมมือในการดําเนินงานด้านการจัดเก็บข้อมูลสถิติ และการสร้างความเข้าใจในทิศทางการดําเนินงานของกระทรวงดิจิทัลฯ และสํานักงานสถิติแห่งชาติ รวมทั้งการประสานงานภายใต้การดําเนินงานกับหน่วยงานภายใน และภายนอกกระทรวงฯ โดยเฉพาะการเก็บรวบรวมข้อมูลเกี่ยวกับโครงการเน็ตประชารัฐ จะทําให้ทราบเสียงสะท้อนจากประชาชน นําไปสู่รัฐบาลที่มีการใช้ข้อมูลเชิงประจักษ์ในการวางแผน และกําหนดนโยบาย รวมถึงการติดตามประเมินผลการดําเนินงาน ซึ่งจะช่วยให้เกิดการพัฒนาและปรับปรุงการดําเนินงานของรัฐให้ดีขึ้น สามารถตอบสนองต่อความต้องการของประชาชน ตลอดจนการวางแผนพัฒนาต่อยอดการใช้งานอินเทอร์เน็ตไปสู่การผลักดันเศรษฐกิจไทย ให้เกิดความมั่นคง มั่งคั่ง และยั่งยืน สร้างสังคมที่เท่าเทียมกัน สอดคล้องกับนโยบายประเทศไทย 4.0 เมื่อวันที่ 30 พฤษภาคม 2561 ณ โรงแรมลี การ์เดนส์ พลาซ่า อําเภอหาดใหญ่ จังหวัดสงขลา
**********************
รัฐบาลไทย-ข่าวทำเนียบรัฐบาล-รมว.สธ. ร่วมสืบสานประเพณีปีใหม่ไทย นำคณะผู้บริหาร สรงน้ำพระ รดน้ำขอพรผู้อาวุโส เนื่องในเทศกาลสงกรานต์ ปี 2561
วันพุธที่ 4 เมษายน 2561
รมว.สธ. ร่วมสืบสานประเพณีปีใหม่ไทย นําคณะผู้บริหาร สรงน้ําพระ รดน้ําขอพรผู้อาวุโส เนื่องในเทศกาลสงกรานต์ ปี 2561
รัฐมนตรีว่าการกระทรวงสาธารณสุข นําคณะผู้บริหาร ข้าราชการ เจ้าหน้าที่สาธารณสุข จัดพิธีสรงน้ําพระและรดน้ําขอพรผู้ใหญ่ เนื่องในวันสงกรานต์ ปี 2561
แสดงถึงความกตัญญู ระลึกถึงคุณงามความดีและพระคุณของผู้อาวุโส ที่ได้ทุ่มเทสติปัญญาและความเสียสละให้แก่กระทรวงสาธารณสุข
วันนี้ (4 เมษายน 2561) ที่กระทรวงสาธารณสุข จ.นนทบุรี ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฎา โชคดํารงสุข ปลัดกระทรวงสาธารณสุข เป็นประธานในงาน “สรงน้ําพระและรดน้ําขอพร” เนื่องในเทศกาลสงกรานต์ประจําปี 2561 นําคณะผู้บริหาร ข้าราชการ และเจ้าหน้าที่ สรงน้ําพระ และรดน้ําขอพรผู้อาวุโส อดีตผู้บริหารระดับสูงกระทรวงสาธารณสุข ประกอบด้วย ศ.พิเศษ นพ.ไพจิตร ปวะบุตร, นพ.จํารูญ มีขนอน โดยมีผู้บริหารระดับสูง ข้าราชการ เจ้าหน้าที่กระทรวงสาธารณสุข ร่วมพิธีจํานวนมาก
ศ.คลินิก เกียรติคุณ นพ.ปิยะสกล กล่าวว่า วันนี้ เป็นโอกาสดีที่พวกเราชาวสาธารณสุข ได้แสดงความกตัญญู ระลึกถึงคุณงามความดีและพระคุณของท่านผู้อาวุโส รวมทั้งอดีตผู้บริหารกระทรวงสาธารณสุขทุกท่านที่เคยเป็นผู้นําทางด้านนโยบาย ได้ทุ่มเทสติปัญญา ความรู้ ความสามารถ ประสบการณ์ รวมทั้งความเสียสละให้แก่กระทรวงสาธารณสุขมาโดยตลอด
“ในวาระอันเป็นมงคลนี้ ในนามของข้าราชการกระทรวงสาธารณสุข ขอกราบคารวะท่านอดีตข้าราชการอาวุโสทุกท่าน รวมทั้งท่านที่มิได้อยู่ ณ ที่นี้ พร้อมกันนี้ ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย อันเป็นที่เคารพสักการะ จงดลบันดาลให้ท่านมีสุขภาพพลานามัยที่สมบูรณ์ เพียบพร้อมด้วยอายุ วรรณะ สุขะ พละ เพื่อเป็นมิ่งขวัญของครอบครัว และยังประโยชน์แก่กระทรวงสาธารณสุขตลอดไป” ศ.คลินิก เกียรติคุณ นพ.ปิยะสกล กล่าว
ศ.คลินิก เกียรติคุณ นพ.ปิยะสกล กล่าวต่อว่า ขอให้ประชาชนให้ความสําคัญกับครอบครัวและผู้สูงอายุ ใช้โอกาสช่วงวันหยุดยาวนี้ กลับไปกราบขอพรพ่อ แม่ ญาติผู้ใหญ่ที่เคารพนับถือ ดูแลผู้สูงอายุด้วยความรัก ความกตัญญู เพื่อเป็นสิริมงคลแก่ชีวิต สืบสานวัฒนธรรมประเพณีอันดีงามของไทย
ทั้งนี้ กระทรวงสาธารณสุข ได้ร่วมสืบสานวัฒนธรรมและประเพณีอันดีงามของไทย จัดพิธีสรงน้ําพระและรดน้ําขอพรผู้ใหญ่ เนื่องในวันสงกรานต์ ตั้งแต่ปี พ.ศ.2524 เป็นต้นมา โดยกราบเรียนเชิญผู้บริหารกระทรวงสาธารณสุข ทั้งในอดีตและปัจจุบันเข้าร่วมในพิธี เป็นการแสดงความรัก ความผูกพัน ความกตัญญูต่อผู้อาวุโส และผู้มีพระคุณ รวมทั้งจัดให้มีการละเล่นและการสาดน้ําคลายร้อน สร้างความสุขกายสบายใจ และสร้างความสามัคคีภายในองค์กร เป็นแบบอย่างที่ดีในการร่วมสืบสานวัฒนธรรมที่ดีงามของไทยต่อเนื่องทุกปี
************************************* 4 เมษายน 2561
รัฐบาลไทย-ข่าวทำเนียบรัฐบาล-กรมบัญชีกลางจ่ายเงินช่วยเหลือและสนับสนุนคนดี มีจิตสาธารณะ
วันศุกร์ที่ 30 มีนาคม 2561
กรมบัญชีกลางจ่ายเงินช่วยเหลือและสนับสนุนคนดี มีจิตสาธารณะ
กรมบัญชีกลางสรุปผลการจ่ายเงินสงเคราะห์ผู้ประสบภัยตั้งแต่ตุลาคม 2560 – มีนาคม 2561 จํานวน
14 ราย ได้จ่ายเงินชดเชยแล้ว เป็นเงินทั้งสิ้น 3,394,020 บาท
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า การจ่ายเงินสงเคราะห์ผู้ประสบภัย ที่ได้รับอันตรายจนป่วยเจ็บ สูญเสียอวัยวะ พิการทุพพลภาพ จนไม่สามารถประกอบอาชีพได้ หรือถึงแก่ความตาย จนครอบครัวได้รับความเดือดร้อน เพราะเหตุช่วยเหลือราชการหรือปฏิบัติตนเป็นพลเมืองดี กรมบัญชีกลางได้จ่ายเงินชดเชยไปแล้ว จํานวน 14 ราย (วันที่ 1 ตุลาคม 2560 – 26 มีนาคม 2561) รวมเป็นเงินทั้งสิ้น 3,394,020 บาท
สําหรับบุคคลผู้มีสิทธิที่จะได้รับการช่วยเหลือ จะต้องเป็นผู้ที่ช่วยเหลือราชการด้วยความสมัครใจ ปฏิบัติหน้าที่เป็นพลเมืองดี เช่น ช่วยสกัดคนร้าย การช่วยเหลือคนตกน้ํา จนเป็นเหตุให้ถูกทําร้ายหรือได้รับอันตรายถึงสูญเสียอวัยวะ หรือสูญเสียสมรรถภาพในการทํางานหรือพิการทุพพลภาพ หรือถึงแก่ความตาย ทั้งนี้ การกระทําดังกล่าวต้องไม่เกิดขึ้นจากความประมาทเลินเล่ออย่างร้ายแรง หรือเกิดจากความผิดของตนเอง ทางราชการจะให้ความช่วยเหลือบุคคล
ที่ทําความดี รวมถึงทายาท เป็นค่ารักษาพยาบาล เงินชดเชย เงินดํารงชีพ และเงินช่วยเหลือค่าจัดการศพ ตามกรณี ดังนี้ 1) กรณีบาดเจ็บ หรือเจ็บป่วย จนต้องเข้ารับการรักษาพยาบาล 2) กรณีสูญเสียอวัยวะหรือพิการทุพพลภาพ 3) กรณีทุพพลภาพขนาดหนัก และ 4) กรณีถึงแก่ความตาย
โฆษกกรมบัญชีกลาง กล่าวต่อว่า คนดี คนที่มีจิตสาธารณะเป็นเรื่องที่ควรให้การสนับสนุนและยกย่อง ซึ่งกรมบัญชีกลางมีความตั้งใจที่จะช่วยเหลือและส่งเสริมให้มีคนดีในสังคมมากยิ่งขึ้น ทั้งนี้ หากพบเห็นคนดี สามารถแจ้งขอรับความช่วยเหลือได้ที่ท้องที่เกิดเหตุ หากเกิดในกรุงเทพมหานคร ติดต่อได้ที่ สํานักงานเขต สําหรับจังหวัดอื่นๆ ติดต่อได้ที่ ที่ว่าการอําเภอ และสามารถศึกษารายละเอียดเพิ่มเติมได้ที่ www.cgd.go.th และ Facebook กองบริหารการเบิกจ่ายเงินเดือน ค่าจ้าง บําเหน็จบํานาญ
รัฐบาลไทย-ข่าวทำเนียบรัฐบาล-สธ.ให้โรงพยาบาลสำรวจสิ่งก่อสร้าง เตรียมรับพายุฤดูร้อน
วันพุธที่ 7 มีนาคม 2561
สธ.ให้โรงพยาบาลสํารวจสิ่งก่อสร้าง เตรียมรับพายุฤดูร้อน
กระทรวงสาธารณสุข กําชับสถานพยาบาลในสังกัด ให้สํารวจ อาคาร สิ่งก่อสร้าง สิ่งแวดล้อม ต้นไม้ ให้แข็งแรง  เตรียมพร้อมรับพายุฤดูร้อน
กระทรวงสาธารณสุข กําชับสถานพยาบาลในสังกัด ให้สํารวจ อาคาร สิ่งก่อสร้าง สิ่งแวดล้อม ต้นไม้ ให้แข็งแรง เตรียมพร้อมรับพายุฤดูร้อน
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ตามที่มีประกาศกรมอุตุนิยมวิทยาเกี่ยวพายุฤดูร้อนบริเวณประเทศไทยตอนบน คาดว่าในช่วงวันที่ 6 – 9 มีนาคม 2561 จะเกิดพายุฟ้าคะนองและเพิ่มความรุนแรงขึ้นที่ภาคเหนือ ตะวันออกเฉียงเหนือ กลางและตะวันออก กระทรวงสาธารณสุข ได้กําชับโรงพยาบาลในพื้นที่ดังกล่าว เฝ้าระวังและติดตามสภาพอากาศจากกรมอุตุนิยมวิทยาอย่างใกล้ชิด สํารวจและซ่อมแซมสิ่งก่อสร้างที่เก่าหรือชํารุดให้แข็งแรง เช่น สํารวจหลังคา โรงรถ ป้ายโรงพยาบาล สายไฟ กิ่งไม้ ต้นไม้ เป็นต้น เตือนประชาชนและบุคลากรในพื้นที่เสี่ยง หลีกเลี่ยงการอยู่ใต้ต้นไม้ใหญ่/เสาไฟฟ้า/ป้ายโฆษณาขนาดใหญ่/อาคารเก่าเสื่อมโทรม และเตรียมแผนสํารองการทํางานในภาวะฉุกเฉิน เพื่อให้สามารถจัดบริการประชาชนได้อย่างต่อเนื่อง ลดความรุนแรงของผลกระทบที่เกิดขึ้นต่อหน่วยงาน โดยประสานโรงพยาบาลข้างเคียงร่วมจัดบริการ
ทั้งนี้ ขณะเกิดพายุลมแรง ขอให้ประชาชนในพื้นที่ หลีกเลี่ยงเข้าใกล้สิ่งก่อสร้างที่อาจเป็นอันตราย เช่น ป้ายโฆษณา ต้นไม้ใหญ่ อาจมีเศษไม้ ป้าย หลุดร่วงเป็นอันตราย หากบาดเจ็บหรือเจ็บป่วยฉุกเฉิน โทรแจ้งขอความช่วยเหลือด้านการแพทย์ได้ที่หมายเลข 1669ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดยุติธรรม ติดตามงานฟื้นฟูฟื้นฟูสมรรถภาพผู้ติดยาเสพติด
วันศุกร์ที่ 25 พฤศจิกายน 2559
ปลัดยุติธรรม ติดตามงานฟื้นฟูฟื้นฟูสมรรถภาพผู้ติดยาเสพติด
นายชาญเชาว์ ไชยานุกิจ ปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๓/๒๕๕๙
เมื่อวันศุกร์ที่ ๒๕ พฤศจิกายน ๒๕๕๙ เวลา ๑๓.๓๐ น.
นายชาญเชาว์ ไชยานุกิจ ปลัดกระทรวงยุติธรรม
เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๓/๒๕๕๙
เพื่อรับทราบสถานการณ์การดําเนินงานตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕
และการพิจารณาปรับปรุงแก้ไขร่างระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์
การฟื้นฟูสมรรถภาพผู้ติดยาเสพติด การควบคุมตัว และการปฏิบัติต่อผู้เข้ารับการตรวจพิสูจน์
และผู้เข้ารับการฟื้นฟูสมรรถภาพผู้ติดยาเสพติด พ.ศ.๒๕๔๖ ภายหลังการถ่ายโอนภารกิจ
ด้านการฟื้นฟูสมรรถภาพผู้ติดยาเสพติด แบบไม่ควบคุมตัว ให้กระทรวงสาธารณสุข
และกรุงเทพมหานคร เมื่อวันที่ ๑ พฤศจิกายน ๒๕๕๙
รวมถึงเห็นชอบการแต่งตั้งคณะอนุกรรมการผู้ทรงคุณวุฒิ และคณะอนุกรรมการฟื้นฟู
สมรรถภาพผู้ติดยาเสพติดประจําเขตพื้นที่ ตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕
โดยมีพันตํารวจเอก ดร. ณรัชต์ เศวตนันทน์ อธิบดีกรมคุมประพฤติ
พร้อมด้วยผู้แทนจากหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘
อาคารราขบุรีดิเรกฤทธิ์ ถนนแจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-ปลัด สธ. สั่งการโรงพยาบาลในสังกัดทุกแห่ง ให้ความสำคัญมาตรการรักษาความปลอดภัย
วันศุกร์ที่ 9 มิถุนายน 2560
ปลัด สธ. สั่งการโรงพยาบาลในสังกัดทุกแห่ง ให้ความสําคัญมาตรการรักษาความปลอดภัย
ปลัดกระทรวงสาธารณสุข สั่งการโรงพยาบาลในสังกัดทุกแห่ง ให้ความสําคัญมาตรการรักษาความปลอดภัย กําชับเจ้าหน้าที่ทุกคนช่วยกันสังเกตความผิดปกติ ตรวจสอบกล้องวงจรปิดให้ใช้งานได้ และติดตั้งเพิ่มในจุดสําคัญ
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า รัฐมนตรีว่าการกระทรวงสาธารณสุข ให้ความสําคัญกับความปลอดภัยของสถานพยาบาล ความปลอดภัยของผู้ป่วยและเจ้าหน้าที่ ได้สั่งการให้นายแพทย์สาธารณสุขจังหวัด ผู้อํานวยการโรงพยาบาลในสังกัดทั่วประเทศ กําชับเจ้าหน้าที่ผู้ปฏิบัติงานทุกคนช่วยกันเป็นหู เป็นตา สอดส่องสังเกตความผิดปกติต่างๆ เช่น สิ่งของที่ตั้งทิ้งไว้โดยไม่มีเจ้าของ บุคคลที่มีพฤติกรรมน่าสงสัย และต้องตรวจสอบกล้องวงจรปิดให้อยู่ในสภาพใช้การได้ หากต้องติดตั้งเพิ่มในจุดสําคัญ ดําเนินการให้เสร็จสิ้นภายในเดือนนี้ โดยทําหนังสือสั่งการไปยังทุกจังหวัดอีกครั้ง
นายแพทย์โสภณ กล่าวต่อว่า สําหรับกรณีพบวัตถุต้องสงสัยที่โรงพยาบาลชลบุรีเมื่อคืนที่ผ่านมา (8 มิถุนายน 2560) ขอชื่นชมเจ้าหน้าที่รักษาความปลอดภัยของโรงพยาบาลที่ได้มีการตรวจตราอย่างละเอียด ทําให้พบวัตถุต้องสงสัยดังกล่าว ซึ่งทราบว่าที่ผ่านมาโรงพยาบาลชลบุรีได้มีการอบรมทีมเจ้าหน้าที่รักษาความปลอดภัยของโรงพยาบาล ทําให้การดําเนินงานมีประสิทธิภาพเป็นอย่างดี
************************************** 9 มิถุนายน 2560
รัฐบาลไทย-ข่าวทำเนียบรัฐบาล-‘พาณิชย์’ จับมือ WTO พัฒนานักเจรจาการค้าของไทย
วันพฤหัสบดีที่ 20 ธันวาคม 2561
‘พาณิชย์’ จับมือ WTO พัฒนานักเจรจาการค้าของไทย
ปลัดกระทรวงพาณิชย์ (นายบุณยฤทธิ์ กัลยาณมิตร) หารือ รองผู้อํานวยการใหญ่องค์การการค้าโลก (นายโยนอฟ เฟดเดอริก อากา) สร้างความร่วมมือด้านวิชาการและการฝึกอบรมของ WTO
พัฒนาศักยภาพบุคลากรไทยให้มีความรู้และทักษะด้านนโยบายและกฎเกณฑ์การค้าระหว่างประเทศ ให้เป็นนักเจรจาการค้าระหว่างประเทศที่มีคุณภาพ
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า เมื่อวันที่ 14 ธันวาคม 2561 ได้พบหารือกับนายโยนอฟ เฟดเดอริก อากา รองผู้อํานวยการใหญ่องค์การการค้าโลก (WTO) ในโอกาสเดินทางเยือนไทย เพื่อเข้าร่วมพิธีปิดการอบรม และมอบประกาศนียบัตรให้แก่ผู้จบหลักสูตรนโยบายการค้า หรือRegional Trade Policy Course(RTPC) ที่สถาบันระหว่างประเทศเพื่อการค้าและการพัฒนา(International Institute for Traded and Development. : ITD)ร่วมกับองค์การการค้าโลกจัดขึ้นระหว่างวันที่22ตุลาคม– 14ธันวาคม 2561 โดยทั้งสองฝ่ายได้หารือเรื่องความร่วมมือด้านวิชาการและการฝึกอบรมของWTOเพื่อพัฒนาศักยภาพบุคลากรของไทย โดยเฉพาะการสนับสนุนผู้เชี่ยวชาญจากWTOในการฝึกอบรมเจ้าหน้าที่ไทยให้มีองค์ความรู้ด้านกฎเกณฑ์การค้าระหว่างประเทศ และการเป็นนักเจรจาการค้าระหว่างประเทศ
นายบุณยฤทธิ์ กล่าวว่า ที่ผ่านมา สํานักงานเลขาธิการWTOได้ให้การสนับสนุนไทยในการส่งผู้เชี่ยวชาญของWTOมาเป็นวิทยากรในหลักสูตรต่างๆ ที่กระทรวงพาณิชย์ โดยกรมเจรจาการค้าระหว่างประเทศจัดขึ้นเป็นประจํา โดยเฉพาะหลักสูตรด้านการพัฒนานักเจรจาการค้าระหว่างประเทศที่จัดให้ข้าราชการที่เข้าใหม่ และข้าราชการที่มีประสบการณ์ในการเจรจาแล้ว เพื่อเพิ่มพูนความรู้และทักษะด้านนโยบายและกฎเกณฑ์การค้าระหว่างประเทศที่จะเป็นประโยชน์ต่อการพัฒนาทักษะนักเจรจาการค้าระหว่างประเทศของไทย
นายบุณยฤทธิ์ กล่าวเสริมว่า ปัจจุบันสมาชิกWTOเริ่มหารือเกี่ยวกับแนวทางการปฏิรูปกลไกการทํางานของWTO(WTO Reform)ให้มีประสิทธิภาพมากขึ้น ทั้งเรื่องการปรับปรุงกระบวนการระงับข้อพิพาททางการค้า และความโปร่งใสของWTOเป็นต้น กระทรวงพาณิชย์จึงมีแผนที่จะจัดสัมมนาเรื่องนี้ในช่วงต้นปี 2562 โดยเชิญผู้เชี่ยวชาญจากต่างประเทศโดยความร่วมมือของWTOร่วมเป็นวิทยากรในงานสัมมนา เพื่อแลกเปลี่ยนความเห็นและประสบการณ์กับผู้เชี่ยวชาญของไทย ซึ่งWTOยินดีสนับสนุนการจัดสัมมนาดังกล่าว
รัฐบาลไทย-ข่าวทำเนียบรัฐบาล-รอง นรม.วิษณุฯ ชี้แจงความคืบหน้าการดำเนินงานด้านกฎหมายของรัฐบาลแก่สื่อมวลชน ในกิจกรรม “สื่ออยากรู้รัฐบาลอยากเล่า” หัวข้อ “กฎหมายหลายรส อนาคตประเทศไทย”
วันพฤหัสบดีที่ 25 มกราคม 2561
รอง นรม.วิษณุฯ ชี้แจงความคืบหน้าการดําเนินงานด้านกฎหมายของรัฐบาลแก่สื่อมวลชน ในกิจกรรม “สื่ออยากรู้รัฐบาลอยากเล่า” หัวข้อ “กฎหมายหลายรส อนาคตประเทศไทย”
รอง นรม.วิษณุฯ กล่าวย้ําว่า การเลือกตั้งเป็นไปตามขั้นตอนของ Road map
วันนี้ (25 มกราคม 2561) เวลา 13.30 น. ณ ตึกภักดีบดินทร์ ทําเนียบรัฐบาล นายวิษณุ เครืองาม รองนายกรัฐมนตรี ได้ชี้แจงความคืบหน้าการดําเนินงานด้านกฎหมายของรัฐบาลแก่สื่อมวลชนในกิจกรรม “สื่ออยากรู้ รัฐบาลอยากเล่า” หัวข้อ “กฎหมายหลายรส อนาคตประเทศไทย” ประเด็นกฎหมายเกี่ยวข้องกับการเลือกตั้ง สรุปสาระสําคัญว่า
กฎหมายที่เกี่ยวข้องกับการเลือกตั้งนั้น มีกระบวนการตามขั้นตอนขณะนี้อยู่ระหว่างการพิจารณาของสภานิติบัญญัติแห่งชาติ โดยอยู่ในขั้นตอนการพิจารณาของคณะกรรมาธิการร่วม 3 ฝ่าย ซึ่งคาดว่าจะแล้วเสร็จ ภายในปลายเดือนกุมภาพันธ์ 2561 จากนั้นจะเป็นขั้นตอนที่นําความขึ้นกราบบังคมทูลสมเด็จพระเจ้าอยู่หัวเพื่อทรงมีพระบรมราชวินิจฉัยและลงพระปรมาภิไธย โดยมีระยะเวลาตามกฎหมาย 90 วัน ก็ประมาณเดือนมิถุนายน 2561 จากนั้น คณะรัฐมนตรีจะนําไปแจ้งให้ คสช. ทราบ เพื่อนําไปสู่การประชุมร่วมกับคณะกรรมการที่เกี่ยวข้อง อาทิ คณะกรรมการการเลือกตั้ง (กกต.) คณะกรรมาธิการร่างรัฐธรรมนูญ (กรธ.) และพรรคการเมืองทุกพรรค เพื่อมีมติเห็นชอบร่วมกันในการพิจารณากําหนดวันเลือกตั้งต่อไป
************************************
กลุ่มประชาสัมพันธ์และเผยแพร่ สํานักโฆษก